Teun A. van Dijk

Teun Adrianus van Dijk (s. 7. toukokuuta 1943 Naaldwijk, Alankomaat) on tekstilingvistiikan, diskurssianalyysin ja kriittisen diskurssianalyysin (CDA) tutkija.

Van Dijk on kehittänyt tekstin käsittelemisen psykologiaa Walter Kintschin kanssa. 1980-luvulta lähtien hänen työnsä CDA:n parissa on keskittynyt erityisesti ”symbolisten eliittien” (poliitikkojen, toimittajien, tutkijoiden ja kirjoittajien) harjoittamaan rasismin diskursiiviseen uudelleentuottamiseen. Van Dijk on myös tutkinut uutisia ja ideologian ja kontekstin teorioita. Van Dijk on myös perustanut kuusi kansainvälistä aikakausjulkaisua.

Van Dijk oli diskurssitutkimuksen professori Amsterdamin yliopistossa vuodesta 1968 vuoteen 2004, ja hän on opettanut Barcelonan Pompeu Fabra -yliopistossa vuodesta 1999 lähtien. Van Dijk on luennoinut laajasti ympäri maailmaa, erityisesti latinalaisessa Amerikassa.

Aiheesta muualla
Teun A. van Dijkin verkkosivusto

Alankomaalaiset professorit
Kielitieteilijät
Vuonna 1943 syntyneet
Elävät henkilöt